PMIndiaData/PMIndiaSum huggingface dataset:
प्रधानमंत्री ने 500 और 1000 रूपये के नोट के सम्बन्ध में लिए फैसले पर लोगों से राय माँगी

प्रधानमंत्री श्री नरेन्द्र मोदी ने हाल ही में केंद्र सरकार द्वारा 500 और 1000 रूपये के नोट के सम्बन्ध में लिए फैसले पर लोगों से विचार आमंत्रित किये हैं| नरेन्द्र मोदी ऐप पर उपलब्ध 10 सवालों वाले एक सर्वेक्षण के माध्यम से लोग अपने विचार पहुंचा सकते हैं| ट्विटर के माध्यम से सर्वेक्षण का लिंक साझा करते हुये प्रधानमंत्री ने कहा कि वह इस फैसले पर लोगों से पहली प्रतिक्रिया चाहते हैं| सर्वेक्षण के 10 प्रश्न निम्नलिखित हैं : 1. क्या आपको लगता है कि भारत में काला धन है? a) हाँ b) नहीं 2. क्या आपको लगता है कि भ्रष्टाचार और काले धन के खिलाफ़ लड़ाई लड़ने और इस समस्या को दूर करने की ज़रूरत है? a) हाँ b) नहीं 3. आप काले धन की समस्या से निपटने के लिए सरकार द्वारा उठाये गए कदमों के बारे में क्या सोचते हैं? 4. आप भ्रष्टाचार के खिलाफ़ मोदी सरकार द्वारा अब तक किये गए प्रयासों के बारे में क्या सोचते हैं? 1 से 5 के स्केल पर – बेहतरीन, बहुत अच्छा, अच्छा, ठीक, बेकार 5. आप 500 और 1000 के पुराने नोटों को बंद करने के मोदी सरकार के निर्णय के बारे में क्या सोचते हैं? a) सही दिशा में उठाया गया बहुत अच्छा कदम है b) अच्छा कदम है c) कोई फ़र्क नहीं पड़ेगा 6. क्या आपको लगता है कि डिमोनेटाईजेशन से काला धन, भ्रष्टाचार और आतंकवाद को रोकने में मदद मिलेगी? a) इसका तुरंत प्रभाव पड़ेगा b) इसका प्रभाव पड़ने में समय लगेगा c) कम प्रभाव पड़ेगा d) पता नहीं, कह नहीं सकते 7. डिमोनेटाईजेशन से रियल स्टेट, उच्च शिक्षा, हेल्थकेयर तक आम आदमी की पहुँच बनेगी? a) पूर्ण रूप से सहमत हैं b) थोड़ा सहमत हैं c) कह नहीं सकते 8. भ्रष्टाचार, काला धन, आतंकवाद और नकली नोटों पर अंकुश लगाने की लड़ाई में हुई असुविधा को आपने कितना महसूस किया? a) बिल्कुल महसूस नहीं किया b) थोड़ा बहुत किया लेकिन यह जरुरी था c) हाँ महसूस किया 9. क्या आप मानते हैं कि भ्रष्ट्राचार का विरोध करते रहे कई आंदोलनकारी और नेता अब वास्तव में काले धन , भ्रष्टाचार और आतंकवाद के समर्थन में लड़ रहे है ? a) हाँ b) नहीं 10. क्या आपके पास कोई सुझाव या विचार है जो आप प्रधानमंत्री नरेन्द्र मोदी के साथ शेयर करना चाहते हैं? अपने विचार शेयर करने के लिए धन्यवाद। अब अपने परिवार एवं दोस्तों को भी अपने विचार शेयर करने के लिए प्रोत्साहित करें। यह सर्वेक्षण प्रधानमंत्री के सहभागी शासन और प्रमुख नीतियों और मुद्दों पर देश की जनता से राय लेने की परिकल्पना को साकार करता है | 500 और 1000 रूपये के नोट के लीगल टेंडर पर प्रतिबन्ध के मामले पर प्रधानमंत्री ने लोगों से बबाल राय माँगी है और कई पहलुओं पर विचार आमंत्रित किये हैं| उन्होंने लोगों से इस विषय पर भी फीडबैक माँगा है कि कैसे इस फैसले को लागू किये जाने की प्रक्रिया को और मजबूत बनाया जाए | प्रधानमंत्री का जनता से सीधे संवाद का सिद्धांत में विश्वास इस सर्वेक्षण में परिलक्षित होता है |
प्रधानमंत्री ने फ्रांस के राष्ट्रपति के शीघ्र स्वस्थ होने और अच्छे स्वास्थ्य की कामना की

प्रधानमंत्री श्री नरेन्द्र मोदी ने फ्रांस के राष्ट्रपति श्री इमैनुएल मैक्रों के कोविड-19 पॉजिटिव पाये जाने के बाद उनके शीघ्र स्वस्थ होने और अच्छे स्वास्थ्य की कामना की है। अपने ट्वीट संदेश में प्रधानमंत्री ने कहा कि मैं अपने प्रिय मित्र इमैनुएल मैक्रों के शीघ्र स्वस्थ होने और अच्छे स्वास्थ्य की कामना करता हूं।
प्रधान मंत्री नरेन्द्र मोदी ने सरकार के सभी सचिवों के साथ बैठक की

प्रधानमंत्री नरेन्द्र मोदी ने चार जून को सभी मंत्रालयों के सचिवों और केन्द्र सरकार के विभागों के वरिष्ठ अधिकारियों के साथ बैठक की। ऐसी बैठक आठ वर्ष से अधिक लंबे अंतराल के बाद आयोजित की गई। प्रधानमंत्री ने लगभग ढाई घंटे चली बैठक में सचिवों के सुझाव और टिप्पणियां को ध्यान से सुना। श्री मोदी ने सचिवों की उन बातों को गौर से सुना जिनमें उन्होंने इस बात पर चिंता प्रकट की थी कि हालात के कारण उनकी पूरी क्षमता का उपयोग नहीं हो पा रहा है। हालांकि श्री मोदी ने देश के बेहतर भविष्य के निर्माण के लिए सचिवों की प्रतिबद्धता और दक्षता में पूर्ण विश्वास प्रकट किया। श्री मोदी ने वरिष्ठ नौकरशाहों से कहा कि प्रशासनिक नियमों और प्रक्रियाओं को सरल बनाया जाए ताकि वे जनता के अनुकूल हो सकें। उन्होंने समूह भावना की आवश्यकता पर बल दिया और सचिवों से अनुरोध किया कि वे अपने समूह के नेता बने। श्री मोदी ने अधिकारियों को निर्णय लेने के लिए प्रोत्साहित किया और आश्वासन दिया कि वे उनके साथ हैं। प्रधानमंत्री ने कहा कि शासन की प्रक्रिया में विचारों को संस्थाओं में बदला जाना चाहिए क्योंकि व्यक्तियों की तुलना में संस्थाएं लंबे समय तक रहतीं हैं, हालांकि उन्होंने स्पष्ट किया कि संभव है कुछ नियम और प्रक्रियाएं पुरानी हो गई हों तथा शासन की प्रक्रिया सुगम बनाने के बजाय उनसे भ्रम पैदा हो रहा हो। प्रधानमंत्री ने ऐसे पुरातन नियमों और प्रक्रियाओं की पहचान करने तथा उन्हें इस्तेमाल से बाहर करने की आवश्यकता पर बल दिया। उन्होंने कहा कि सरकार की शासन प्रक्रिया कार्यालयों की सफाई और कार्यस्थलों के सुधार से शुरू होनी चाहिए जिसके फलस्वरूप खुद-ब-खुद बेहतर कार्य संस्कृति पैदा होगी और नागरिकों को प्रभावी सेवाएं मिलेंगी। प्रधानमंत्री ने प्रशासन में अधिक दक्षता लाने और उसे कारगर बनाने के लिए प्रौद्योगिकी के इस्तेमाल की आवश्यकता पर बल दिया। उन्होंने कहा कि लोकतंत्र में नागरिकों की शिकायतों का समाधान बहुत महत्वपूर्ण है तथा इस संबंध में सूचना प्रौद्योगिकी बहुत मदद कर सकती है। उन्होंने कहा कि प्रौद्योगिकी के इस्तेमाल तथा विभागों के बीच बेहतर समझ के जरिए प्रशासनिक और योजनाबद्ध रूपांतरण संभव है। श्री मोदी ने कहा कि सिर्फ सामूहिक कार्रवाई के जरिए ही तेजी से परिणाम हासिल किए जा सकते हैं। प्रधानमंत्री ने कहा कि वे उनके कार्यों पर ध्यान देने के लिए हमेशा तैयार रहेंगे। वरिष्ठ नौकरशाहों ने इस बात से सहमति प्रकट करते हुए जवाबदेही बढ़ाने का स्वागत किया। प्रधानमंत्री ने कहा कि सभी अधिकारी उनसे संपर्क कर सकते हैं। उन्होंने सबको विचारों और सुझावों के साथ आने के लिए प्रोत्साहित किया।
कलाश्निकोव असॉल्ट राइफल के भारत में उत्पादन के लिए रूस-भारत उपक्रम की स्थापना के अवसर पर रूसी संघ के राष्ट्रपति का सन्देश

मित्रों, Kalashnikov assault rifles के उत्पादन के लिए Russian-Indian enterprise के शुभारंभ पर मैं आप सबका स्वागत करता हूँ। भारत और रूस के बीच सैन्य और तकनीकी सहयोग पारंपरिक रूप से Special and Priveledged Strategic Partnership का एक महत्वपूर्ण क्षेत्र रहा है। सात दशकों से भी अधिक समय से, हम भारतीय मित्रों को भरोसेमंद और उच्च-गुणवत्ता वाली युद्ध सामग्री और उपकरण की आपूर्ति करते रहे हैं। हमारे देश के सहयोग से भारत में लगभग 170 सैन्य और औद्योगिक संस्थानों की स्थापना हुई है। यह नया Joint Venture विश्व-प्रसिद्ध नवीनतम 200 सीरीज़ के Kalashnikov assault rifles का उत्पादन करेगा और इसके उत्पादन का अंततः पूर्ण रूप से स्थानीकरण होगा। इस प्रकार, भारतीय रक्षा-औद्योगिक क्षेत्र को राष्ट्रीय सुरक्षा एजेंसियों के लिए छोटे अस्त्र के इस वर्ग की आवश्यकता को उन्नत रूसी तकनीकों का लाभ लेते हुए पूरा करने का अवसर प्राप्त होगा। मैं स्मरण कराना चाहूंगा कि विगत अक्तूबर में भारत के मेरे आधिकारिक दौरे के दौरान मैंने और मेरे प्रतिपक्ष एवं मित्र श्री मोदी ने इस देश में Kalashnikov उत्पादन की स्थापना के लिए समझौता किया था। इससे संबंधित intergovernmental agreement को अत्यंत संक्षिप्त समय में तैयार किया गया और इस पर हस्ताक्षर हुए। इस संबंध में, मैं रूसी और भारतीय विशेषज्ञों एवं उन सभी के प्रति आभार व्यक्त करता हूँ जिन्होंने इतने कम समय में इस प्रोजेक्ट को सफल बनाया। मेरा दृढ़ विश्वास है कि यह नया उपक्रम भारत की रक्षा क्षमता को मज़बूत बनाने, राष्ट्रीय अर्थव्यवस्था के वैज्ञानिक एवं औद्योगिक आधार को आगे बढ़ाने और योग्य कार्य बल के लिए नए रोजगार सृजन में मददगार होगा और प्रोफेशनल शिक्षा एवं कार्मिक प्रशिक्षण को बल प्रदान करेगा। हमारे दोनों देशों के बीच मित्रता एवं रचनात्मक सहयोग का यह प्लांट एक और प्रतीक होगा। मैं आपकी सफलता की कामना करता हूँ। मेरी शुभकामनाएं।
फ्रांस के पूर्व राष्ट्रपति श्री निकोलस सरकोजी की प्रधानमंत्री से मुलाकात

फ्रांस के पूर्व राष्ट्रपति श्री निकोलस सरकोजी ने आज प्रधानमंत्री श्री नरेन्द्र मोदी से मुलाकात की। प्रधानमंत्री श्री नरेन्द्र मोदी ने श्री सरकोजी को उनकी पुस्तक “ला फ्रांस पोर ला वाई’ के प्रकाशन और सफलता पर बधाई दी। बैठक के दौरान प्रधानमंत्री श्री मोदी और श्री सरकोजी ने हाल ही में पेरिस, पठानकोट,ब्रसेल्स और दुनिया के अन्य भागों में हुए आंतकी हमलों की निंदा की और आंतकवाद के खतरे से निपटने के लिए विश्व समुदाय द्वारा ठोस कदम उठाने का आव्हान किया। श्री सरकोजी ने गत वर्ष पेरिस में कोप-21 शिखर सम्मेलन की सफलता में भारत द्वारा निभाई गई सकारात्मक भूमिका के लिए प्रधानमंत्री श्री नरेन्द्र मोदी को बधाई दी।
प्रधानमंत्री ने स्वदेशी स्तर पर डिजाइन किये हुये आईएनएस विशाखापत्तनम के कमीशन किये जाने पर हर्ष व्यक्त किया

प्रधानमंत्री श्री नरेन्द्र मोदी ने आज स्वदेशी स्तर पर डिजाइन किये गये आईएनएस विशाखापत्तनम के लोकार्पण को गौरवशाली दिवस कहा है। प्रधानमंत्री ने यह भी दोहराया कि रक्षा क्षेत्र के आधुनिकीकरण के प्रयास पूरे दम-खम के साथ जारी रहेंगे। एक ट्वीट में प्रधानमंत्री ने कहा हैः “आज रक्षा क्षेत्र में भारत के आत्मनिर्भर बनने की चेष्टा का गौरवशाली दिवस है। आईएनएस विशाखापत्तनम को भारतीय नौसेना में कमीशन दे दिया गया है! इसे स्वदेशी स्तर पर ही विकसित किया गया है और इससे हमारे सुरक्षा-तंत्र को मजबूती मिलेगी। रक्षा आधुनिकीकरण की दिशा में हमारे प्रयास पूरे दम-खम के साथ जारी रहेंगे।”
मंत्रिमंडल की भारत और फ्रांस के बीच टिकाऊ शहरी विकास के क्षेत्र में तकनीकी सहयोग पर समझौते को मंजूरी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल को मार्च, 2018 में भारत और फ्रांस के बीच टिकाऊ शहरी विकास के क्षेत्र में हुए समझौते के बारे में जानकारी दी गई। यह समझौता 5 वर्ष की अवधि तक लागू रहेगा। विवरण इस समझौते का उद्देश्‍य स्‍मार्ट सिटी, शहरी सार्वजनिक परिवहन प्रणाली का विकास, शहरी व्‍यवस्‍थाओं और सुविधाओं (जल आपूर्ति और सिवरेज प्रणाली), ठोस कचरे का निपटान और प्रबंधन, कचरा भराव स्‍थानोंमें सुधार, गैर राजस्‍व जल का प्रबंधन, जल का दोबारा उपयोग और रिसाइकलिंग, तकनीकी बदलाव, जलदायी स्‍तर का कृत्रिम रूप से पुनर्भरण द्वारा ताजे जल का संरक्षण, वृत्‍तीय अर्थव्‍यवस्‍था, सामूहिक आवास, पर्यावरण अनुकूल आवास, शहरी नियोजन, विरासत, मानव संसाधन विकास, क्षमता निर्माण और दोनों पक्षों के आपसी सहमति से संबंधित अन्‍य क्षेत्रों में तकनीकी सहयोग को बढ़ावा देना है। कार्यान्‍वयन रणनीति इस समझौते के अंतर्गत सहयोग पर कार्यक्रमों की रणनीति तैयार करने और कार्यान्‍वयन के लिए इसके प्रारूप के तहत संयुक्‍त कार्य समूह (जेडब्‍ल्‍यूजी) गठित किया जाएगा। संयुक्‍त कार्य समूह वर्ष में एक बारबैठक करेगा,जो बारी-बारी से भारत और फ्रांस में आयोजित होंगी। प्रमुख प्रभाव इस समझौते से दोनों देशों के बीच टिकाऊ शहरी विकास के क्षेत्र में द्विपक्षीय सहयोग को बढ़ावा मिलेगा। लाभार्थी इस समझौते से स्‍मार्ट सिटी विकास, शहरी सार्वजनिक परिवहन प्रणाली, शहरी व्‍यवस्‍थाओं और सुविधाओं (जल आपूर्ति और सिवरेज प्रणाली), ठोस कचरे के निपटान और प्रबंधन, कचरा भराव स्‍थानों में सुधार,किफायती आवास, कचरा प्रबंधन, शहरी वातावरण और विरासत संरक्षण के क्षेत्र में रोजगार पैदा होने की संभावना है।
किंगडम ऑफ डेनमार्क की प्रधानमंत्री की यात्रा के दौरान आदान-प्रदान किए गए समझौता ज्ञापनों/करारों की सूची

क्र.सं. समझौता ज्ञापन/करार का नाम आदान-प्रदान में शामिल भारतीय पक्ष आदान-प्रदान में शामिल डेनिश पक्ष 1 वैज्ञानिक तथा औद्योगिक अनुसंधान परिषद- राष्ट्रीय भूभौतिकीय अनुसंधान संस्थान, हैदराबाद; आरहूस विश्वविद्यालय, डेनमार्क और जियोलाजिकल सर्वे ऑफ डेनमार्क एंड ग्रीनलैंड के बीच भूजल संसाधनों और एक्वीफर्स के मानचित्रण से संबंधित समझौता ज्ञापन। डॉ. वी.एम. तिवारी, निदेशक सीएसआईआर-राष्ट्रीय भूभौतिकीय अनुसंधान संस्थान उप्पल रोड, हैदराबाद (तेलंगाना) राजदूत फ्रेडी स्वेन 2 वैज्ञानिक तथा औद्योगिक अनुसंधान परिषद और डेनिश पेटेंट एवं ट्रेडमार्क कार्यालय के बीच पारंपरिक ज्ञान डिजिटल लाइब्रेरी पहुंच समझौता। डॉ. विश्वजननी जे सत्तीगेरी प्रमुख, सीएसआईआर-पारंपरिक ज्ञान डिजिटल लाइब्रेरी यूनिट 14, सत्संग विहार मार्ग, नई दिल्ली राजदूत फ्रेडी स्वेन 3 संभावित अनुप्रयोगों के साथ उष्णकटिबंधीय जलवायु के लिए प्राकृतिक प्रशीतकों (रेफ्रिजरेंट) के लिए उत्कृष्टता केंद्र स्थापित करने के लिए भारतीय विज्ञान संस्थान, बंगलुरु और डैनफॉस इंडस्ट्रीज प्राइवेट लिमिटेड के बीच समझौता ज्ञापन। प्रो. गोविंदन रंगराजन निदेशक भारतीय विज्ञान संस्थान बंगलुरु श्री रविचंद्रन पुरुषोत्तमन, अध्यक्ष, डैनफॉस इंडिया 4 कौशल विकास एवं उद्यमिता मंत्रालय, भारत गणराज्य की सरकार और किंगडम ऑफ डेनमार्क की सरकार के बीच संयुक्त आशय-पत्र। श्री राजेश अग्रवाल सचिव, कौशल विकास एवं उद्यमिता मंत्रालय राजदूत फ्रेडी स्वेन उपरोक्त के अलावा, निम्नलिखित वाणिज्यिक समझौतों की भी घोषणा की गई है: –  समाधान से संबंधित ज्ञान-साझाकरण को बढ़ावा देने और अर्थव्यवस्था के हरित बदलावों से जुड़े अनुसंधान को प्रोत्साहित करने के लिए रणनीतिक सहयोग से संबंधित ‘ऑब्जर्वर रिसर्च फाउंडेशन’ और ‘स्टेट ऑफ ग्रीन’ के बीच समझौता ज्ञापन।
जीसेट-11 अंतरिक्षयान के लिए जमीनी कामकाज और प्रक्षेपण सेवाओं की खरीद

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमण्‍डल ने जीसेट-11 के जमीनी कामकाज और प्रक्षेपण सेवाओं को खरीदने की मंजूरी दे दी है। इस पर 1,117 करोड़ रुपये की लागत आयेगी। जीसेट-11 2016 के अंत में प्रक्षेपण के लिए तैयार हो जायेगा। 5,600 किलोग्राम वजनी प्रक्षेपण यान से यह उपग्रह देश के बाहर से प्रक्षेपित होगा। इसके लिए जमीनी ढांचे की आवश्‍यकता पूरी करने के लिए ग्रामीण संचार जरूरतों पर भी काम हो रहा है। इससे जीसेट-11 की समय-पूर्व तैनाती संभव हो सकेगी। इस उपग्रह में क्‍यू बैंड क्षमता को बढ़ाया गया है, जिससे वीसेट्स, ब्रॉडबैंड आदि कई सेवाओं का इस्‍तेमाल संभव हो सकेगा। जीसेट-11 के जमीनी कामकाज के पूरा होने से ध्रुवीय परीक्षण समर्थन की जरूरतें तो पूरी होंगी ही, सामाजिक सेवाओं के लिए बैंडविथ के छोटे-छोटे हिस्‍सों का भी इस्‍तेमाल संभव हो सकेगा। जीसेट-11 से करीब 10 जीबीपी की ब्रॉडबैंड कनेक्टिविटी की उच्‍च क्षमता मुहैया होगी जिससे विशेष रूप से ग्रामीण भारत में भी इस सेवा को हासिल करना सुगम होगा। पृष्‍ठभूमि: जीसेट-11 का विकास भारतीय अंतरिक्ष अनुसंधान संगठन के उपग्रह विभाग की सुविधाएं मिलने के बाद संभव होने जा रहा है। वर्तमान में यह उच्‍च बैंडविथ वीसेट संचार सुविधाओं से लैस है, जो अति उच्‍च 32 स्‍पॉट बीम्‍स वाला संचार उपग्रह है।
प्रधानमंत्री ने रमजान के पवित्र महीने से पहले दक्षिण एशियाई नेताओं से बात की

प्रधानमंत्री श्री नरेन्‍द्र मोदी ने बांग्‍लादेश की प्रधानमंत्री शेख हसीना, पाकिस्‍तान के प्रधानमंत्री नवाज शरीफ और अफगानिस्‍तान के राष्‍ट्रपति डॉ. अशरफ घानी से टेलीफोन पर बात की। प्रधानमंत्री ने उन्‍हें और उनकी जनता को रमजान के पवित्र महीने की शुभकामनाएं दीं। उन्‍होंने भक्ति और प्रार्थनाओं वाले इस महीने के दौरान उनके देशों और क्षेत्र में शांति, संतोष और सद्भाव की आशा व्‍यक्‍त की। प्रधानमंत्री ने अपनी सफल बांग्‍लादेश यात्रा और वहां की जनता एवं सरकार से प्राप्‍त अभूतपूर्व आति‍थ्‍य, मैत्री एवं सद्भावना के लिए प्रधानमंत्री शेख हसीना का आभार व्‍यक्‍त किया। उन्‍होंने विश्‍वास व्‍यक्‍त किया कि इस यात्रा से दोनों देशों के बीच द्विपक्षीय सहयोग और क्षेत्रीय भागीदारी के एक नए युग की शुरूआत का मंच तैयार हो गया है। श्री मोदी ने प्रधानमंत्री शरीफ को भेजे संदेश में दोनों देशों के बीच शांति, मैत्रीपूर्ण एवं सहयोगपूर्ण संबंधों की बात दोहरायी। प्रधानमंत्री ने राष्‍ट्रपति घानी को अफगानिस्‍तान को शांतिपूर्ण, स्थिर, सुरक्षित एवं समृद्ध राष्‍ट्र बनाने के उनके प्रयासों के प्रति भारत की दृढ़ प्रतिबद्धता का भरोसा दिलाया।
प्रधानमंत्री ने पीएम गरीब कल्याण अन्न योजना पर ‘सबका विकास महा क्विज’ में भाग लेने के लिए लोगों को आमंत्रित किया

प्रधानमंत्री श्री नरेन्द्र मोदी ने लोगों से पीएम गरीब कल्याण अन्न योजना पर सबका विकास महा क्विज में भाग लेने का आग्रह किया है। पीएम मोदी ने कहा कि यह एक दिलचस्प प्रश्नोत्तरी है, जो सुशासन पहलों की एक श्रृंखला कवर करेगी। माईगव इंडिया के एक ट्वीट के जवाब में प्रधानमंत्री ने ट्वीट किया; 'यह एक दिलचस्प प्रश्नोत्तरी है, जो सुशासन की पहलों की एक श्रृंखला को कवर करेगी। #सबकाविकासमहाक्विज में भाग लें और समावेशी विकास की दिशा में हमारी सामूहिक खोज को मजबूत करें।'
प्रधानमंत्री ने श्रद्धेय डॉ. श्री श्री श्री शिवकुमार स्वामीगालु को उनकी जयंती पर श्रद्धांजलि अर्पित की

प्रधानमंत्री श्री नरेन्द्र मोदी ने श्रद्धेय डॉ. श्री श्री श्री शिवकुमार स्वामीगालु को उनकी जयंती पर श्रद्धांजलि अर्पित की है। श्रृंखलाबद्ध ट्वीट में प्रधानमंत्री ने कहा हैः “मैं श्रद्धेय डॉ. श्री श्री श्री शिवकुमार स्वामीगालु को उनकी जयंती पर श्रद्धांजलि अर्पित करता हूं। वे असंख्य लोगों के हृदय में वास करते हैं। हम उनकी अद्वितीय सामुदायिक सेवा तथा स्वास्थ्य-सुविधा और शिक्षा पर उनके आग्रह को सदैव स्मरण करेंगे। हम उनके स्वप्न को पूरा करने के लिये निरंतर कार्य करते रहेंगे।”
प्रधानमंत्री ने यूके के रॉयल गोल्ड मेडल 2022 से सम्मानित किए जाने पर प्रसिद्ध वास्तुकार श्री बालकृष्ण दोषी को बधाई दी

प्रधानमंत्री श्री नरेन्द्र मोदी ने प्रसिद्ध वास्तुकार श्री बालकृष्ण दोषी से बात की है और उन्हें रॉयल गोल्ड मेडल 2022 से सम्मानित किए जाने परबधाई दी है। एक ट्वीट में, प्रधानमंत्री ने कहा; "प्रसिद्ध वास्तुकार श्री बालकृष्ण दोषी जी से बात की और उन्हें रॉयल गोल्ड मेडल 2022 से सम्मानित किये जाने पर बधाई दी। वास्तुकला की दुनिया में उनके योगदान को हमेशा याद रखा जायेगा। अपनी रचनात्मकता, विशिष्टता और विविध प्रकृति के लिए उनके कार्यों की विश्व स्तर पर सराहना की जाती है।"
मंत्रिमंडल ने यमेथिन, म्‍यांमार स्थित महिला पुलिस प्रशिक्षण केंद्र के उन्‍नयन संबंधी एमओयू को मंजूरी दी

प्रधानमंत्री नरेन्‍द्र मोदी की अध्‍यक्षता में मंत्रिमंडल ने यमेथिन, म्‍यांमार स्थित महिला पुलिस प्रशिक्षण केन्‍द्र के उन्‍नयन संबंधी समझौता ज्ञापन (एमओयू) को अपनी कार्येतर मंजूरी प्रदान कर दी है। इस एमओयू पर 6 सितम्‍बर, 2017 को हस्‍ताक्षर हुए थे। इस एमओयू में भारत सरकार से तकनीकी एवं वित्‍तीय सहायता के साथ म्‍यांमार सरकार की क्षमताओं में और वृद्धि के लिए यमेथिन महिला पुलिस प्रशिक्षण केंद्र का उन्‍नयन किया जाना शामिल है।
प्रधानमंत्री वाराणसी का दौरा करेंगे, कई विकास परियोजनाओं की शुरूआत करेंगे

प्रधानमंत्री श्री नरेन्द्र मोदी 22 और 23 सितंबर को अपने संसदीय क्षेत्र वाराणसी का दौरा करेंगे। इस अवधि में प्रधानमंत्री के कार्यक्रमों में विविध रुप से बुनियादी सुविधाएं, रेलवे, वस्त्र, वित्तीय समावेश, पर्यावरण और स्वच्छता, पशुपालन, संस्कृति और आध्यात्मिकता शामिल है। प्रधानमंत्री बाड़ा लालपुर में देश को दीनदयाल हस्तकला संकुल- हस्तशिल्प के लिए एक व्यापार सुविधा केंद्र समर्पित करेंगे। वह संक्षिप्त रुप से संकुल में सुविधाओं का निरीक्षण करेंगे। श्री नरेन्द्र मोदी एक वीडियो लिंक के माध्यम से महामना एक्सप्रेस को झंडी दिखायेंगे। यह ट्रेन वाराणसी को गुजरात में सूरत और वडोदरा के साथ जोड़ेगी। इसी स्थान पर, प्रधानमंत्री शहर में विभिन्न विकास कार्यों की आधारशीला की पट्टिकाओं को रखेंगे और शहर को विभिन्न विकास कार्य समर्पित करेंगे। प्रधानमंत्री उत्कर्ष बैंक की बैंकिंग सेवाओं का उद्घाटन करेंगे, और बैंक के मुख्यालय की इमारत की आधारशिला के लिए एक पट्टिका का भी अनावरण करेंगे। उत्कर्ष बैंक को माइक्रो फाइनेंस के क्षेत्र में विशेषज्ञता हासिल है। प्रधानमंत्री एक वीडियो लिंक के माध्यम से वाराणसी के लोगों को एक जल एम्बुलेंस सेवा और एक जल शव वाहन सेवा भी समर्पित करेंगे। 22 सितंबर की शाम को, प्रधानमंत्री वाराणसी के ऐतिहासिक तुलसी मानस मंदिर का दर्शन करेंगे। वे “रामायण” पर डाक टिकट जारी करेंगे। बाद में, वे शहर के दुर्गा माता मंदिर का दर्शन करेंगे। 23 सितंबर को, प्रधानमंत्री संक्षिप्त रूप से शहंशाहपुर गांव में एक स्वच्छता संबंधी कार्यक्रम में हिस्सा लेंगे। इसके बाद वे एक पशुधन आरोग्य मेला जाएंगे। प्रधानमंत्री, ग्रामीण और शहरी क्षेत्रों में प्रधानमंत्री आवास योजना के लाभार्थियों को प्रमाण पत्र वितरित करेंगे, और सभा को संबोधित करेंगे।
प्रधानमंत्री ने उत्तर प्रदेश के बरेली में एक सड़क दुर्घटना में लोगों की मौत पर संवेदना व्यक्त की

प्रधानमंत्री श्री नरेन्द्र मोदी ने उत्तर प्रदेश के बरेली में एक सड़क दुर्घटना में लोगों की मौत पर गहरा दुख व्यक्त किया है। प्रधानमंत्री कार्यालय ने ट्वीट किया: "उत्तर प्रदेश के बरेली में हुए सड़क हादसे से अत्यंत दुख हुआ है। इसमें जान गंवाने वालों के परिजनों के प्रति मेरी गहरी संवेदनाएं। ईश्वर शोक की इस घड़ी में उन्हें संबल प्रदान करे।
प्रधानमंत्री 18 सितंबर को गोवा में स्वास्थ्य कर्मचारियों और कोविड टीकाकरण कार्यक्रम के लाभार्थियों से संवाद करेंगे

प्रधानमंत्री श्री नरेन्द्र मोदी गोवा में वयस्क जनसंख्या के लिए पहले टीके का 100 प्रतिशत कवरेज पूरा होने पर 18 सितंबर, 2021 को सुबह 10.30 बजे वीडियो कॉन्फ्रेंसिंग के माध्यम से स्वास्थ्य कर्मचारियों और कोविड टीकाकरण कार्यक्रम के लाभार्थियों के साथ संवाद करेंगे। सफल टीकाकरण कवरेज के लिए राज्य सरकार द्वारा किए गए प्रयासों में सामुदायिक एकजुटता और जमीनी स्तर पर पहुंच के लिए टीकाउत्सव का सफल आयोजन, कार्यस्थलों पर टीकाकरण, वृद्धाश्रमों, दिव्यांगजनों जैसे प्राथमिक समूहों पर लक्षित टीकाकरण और संदेह व आशंकाओं को दूर करने के लिए लगातार सामुदायिक जुड़ाव आदि शामिल हैं। राज्य ने तेज टीकाकरण कवरेज सुनिश्चित करने के लिए चक्रवात तौकते जैसे चुनौतियों पर भी जीत हासिल की। इस अवसर पर गोवा के मुख्यमंत्री भी उपस्थित रहेंगे।
प्रधानमंत्री ने कनाडा की लिबरल पार्टी के नेता जस्टिन ट्रूडू को पत्र लिखा

प्रधानमंत्री श्री नरेन्द्र मोदी ने कनाडा की लिबरल पार्टी के नेता जस्टिन ट्रूडू को आम चुनाव जीतने पर पत्र लिखा है। प्रधानमंत्री के पत्र का मूल पाठ इस प्रकार हैः- सरकार और भारत के लोगों की तरफ से आम चुनाव में कनाडा की लिबरल पार्टी के विजयी होने पर आप को हार्दिक बधाई देते हुए मुझे प्रसन्नता हो रही है। आप के नेतृत्व में एक विज़न, उत्साह और ऊर्जा सन्निहित है, जो निःसंदेह देश और विदेश में कनाडा की सफलता को मजबूती प्रदान करेगी। कई वैश्विक चुनौतियों के मौजूदा समय में आप का नेतृत्व विश्व के लिए भी काफी महत्वपूर्ण है। आपके महान देश की यात्रा के दौरान अप्रैल में आपके साथ हुई मुलाकात का मुझे अच्छी तरह से स्मरण है। मैं विशेष रूप से हमारे बहुपक्षीय संबंधों को मजबूत बनाने, लोकतंत्र के एक समान ढांचे, बहुलवाद, कानून के शासन का समर्थन करने एवं लोगों के बीच रिश्तों को प्रगाढ़ बनाने की आपकी इच्छा से बहुत प्रभावित हुआ था। भारत और कनाडा के बीच के संबंधों में पिछले कुछ वर्षों के दौरान उल्लेखनीय प्रगति हुई है और मेरी यात्रा के दौरान यह रणनीतिक साझेदारी के स्तर तक पहुंच गई। भारत के सामाजिक-आर्थिक परिवर्तन में कनाडा एक महत्वपूर्ण और भरोसेमंद साझेदार बनकर उभरा है। हमारी साझेदारी में न केवल कई क्षेत्रों में आपसी लाभ के द्विपक्षीय सहयोग की बेशुमार संभावना है, बल्कि यह अधिक शांतिपूर्ण, समृद्ध और टिकाऊ विश्व की दिशा में भी सहायता कर सकती है। मैं आने वाले वर्षों में दोनों देशों के बीच संबंधों को और अधिक विस्तारित तथा प्रगाढ़ करने के लिए आपके साथ घनिष्टतापूर्वक काम करने की उम्मीद करता हूं। मैं इस अवसर पर एक बार फिर आपके और आपके परिवार के भारत की आधिकारिक यात्रा पर आने का आमंत्रण देता हूं। मैं नई दिल्ली में आपका स्वागत करने की प्रतीक्षा करूगा।
प्रधानमंत्री ने सुप्रसिद्ध नाटककार और हास्य लेखक श्री तारक मेहता के निधन पर शोक जताया

प्रधानमंत्री श्री नरेन्द्र मोदी ने सुप्रसिद्ध नाटककार और हास्य लेखक श्री तारक मेहता के निधन पर शोक जताया प्रधानमंत्री ने कहा “सुप्रसिद्ध नाटककार और हास्य लेखक तारक मेहता जी को श्रद्धांजलि। उन्होंने जीवन भर व्यंग्य और कलम का साथ नहीं छोड़ा। मुझे तारक मेहता जी से कई बार मिलने का सौभाग्य मिला। जब उन्हें पद्मश्री से सम्मानित किया गया, तब भी उनसे मिलने का अवसर मिला। तारक मेहता जी के लेखन में भारत की विविधता में एकता की झलक दिखती है । टप्पू समेत कई किरदार लोगों के दिलों में बस गये।”
व्हिसल ब्लोअर संरक्षण अधिनियम, 2011 (2014 का 17) में संशोधनों का अनुमोदन

केंद्रीय मंत्रिमंडल ने आज यहां प्रधानमंत्री श्री नरेंद्र मोदी की अद्यक्षता में हुई बैठक में इस आशय के प्रस्ताव का अनुमोदन किया कि बजट सत्र 2015 के दौरान संसद में व्हिसल ब्लोअर संरक्षण अधिनियम, 2011 (2014 का 17) में संशोधन का विधेयक पेश किया जाए। इसका उद्देश्य ऐसे प्रकटीकरणों के संदर्भ में समुचित प्रावधान करना है, जिनका प्रभाव राष्ट्र की सुरक्षा, सम्प्रभुता और अखंडता पर पड़ने की आशंका हो। संशोधनों का संबंध राष्ट्रीय सुरक्षा के साथ है। इनमें सूचना अधिकार अधिनियम-2005 की धारा 8(1) के अंतर्गत किए जाने वाले प्रकटीकरणों के संदर्भ में भी सुरक्षा प्रदान करने की व्यवस्था है।
द्वारका, नई दिल्‍ली में विश्‍व स्‍तरीय अत्‍याधुनिक प्रदर्शनी-सह-सभा केंद्र को मंजूरी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने आज नई दिल्‍ली के द्वारका में एक विश्‍व स्‍तरीय अत्‍याधुनिक प्रदर्शनी-सह-सभा केंद्र के निर्माण के लिए एक रुपये की मामूली राशि पर सभी बाधाओं से मुक्‍त द्वारका के सेक्‍टर-25 में 89.72 हेक्‍टेयर जमीन के औद्योगिक नीति एवं संवर्द्धन विभाग (डीआईपीपी) को मंत्रिमंडल के फैसले के 6 सप्‍ताह के भीतर हस्‍तांतरण किए जाने को मंजूरी दे दी। यह एक विशेष मामला है इसलिए दिशानिर्देश डीडी अधिनियम, 1957 के खंड 21 (1) एवं अधिनियम के खंड 41(1) के तहत डीडीए को दिए जा सकते हैं। उपरोक्‍त जमीन का स्‍वामित्‍व एक विश्‍व स्‍तरीय अत्‍याधुनिक प्रदर्शनी-सह-सभा केंद्र के निर्माण के लिए औद्योगिक नीति एवं संवर्द्धन विभाग के पास रहेगा। इस अत्‍याधुनिक प्रदर्शनी-सह-सभा केंद्र में प्रदर्शनी सभागार, सभा केंद्र, दावत कक्ष, सभा गृह, वित्‍तीय केंद्र, होटल, भोजन एवं पेय पदार्थ (एफएंडबी) विक्रय केंद्र एवं खुदरा सेवाओं जैसी स्‍वतंत्र एवं आपसी रूप से लाभदायक कई सुविधाएं होंगी। गैर-पीपीपी ट्रंक ढांचागत लागतों के प्रारंभिक व्‍यय का वहन सरकार द्वारा किया जाएगा। यह परियोजना में हिस्‍सेदारी के जरिये केंद्र सरकार का योगदान हो सकता है। केंद्रीय मंत्रिमंडल ने एक पारदर्शी एवं प्रतिस्‍पर्धी तरीके से परियोजना संरचना निर्माण एवं विकास विकल्‍पों समेत परियोजना को आगे बढ़ाने के लिए औद्योगिक नीति एवं संवर्द्धन विभाग के सचिव, शहरी विकास मंत्रालय के सचिव, व्‍यय विभाग के सचिव, आर्थिक मामले विभाग के सचिव एवं नीति आयोग के सीईओ से निर्मित एक समिति के गठन को भी मंजूरी दे दी है। इस परियोजना का विकास सार्वजनिक-नीति साझेदारी तरीके से किया जाएगा और अगर आवश्‍यकता हुई तो भारत सरकार के व्‍यवहार्यता अंतराल वित्‍त पोषण का उपयोग किया जाएगा। डीआईपीपी को जमीन को लीज/सब-लीज करने तथा विभिन्‍न सुविधाओं के विकास एवं परिचालन के लिए निजी कंपनियों को रियायत देने की भी मंजूरी दी गई है। परियोजना स्‍थल में जमीन के मिश्रित उपयोग की अनुमति डीडीए/शहरी विकास मंत्रालय द्वारा त्‍वरित गति से दी जाएगी। ईसीसी एवं समर्थक घटकों के विकास से 2021 तक कार्यक्रमों की संख्‍या के लिहाज से एशिया के हिस्‍से में 15 प्रतिशत तक की वृद्धि हो जाने की उम्‍मीद है। ऐसा अनुमान है कि प्रस्‍तावित ईसीसी सुविधा वार्षिक रूप से 100 से अधिक अंतरराष्‍ट्रीय एवं स्‍थानीय प्रदर्शनी कार्यक्रमों के लिए मांग पैदा करेगी।
प्रधानमंत्री ने तबला उस्ताद लच्छू महाराज की मौत पर शोक जताया

प्रधानमंत्री श्री नरेंद्र मोदी ने तबला वादक उस्ताद पंडित लच्छू महाराज की मौत पर शोक व्यक्त किया है। प्रधानमंत्री ने कहा, “पंड़ित लच्छू महाराज की मौत भारतीय शास्त्रीय संगीत के संसार के लिए बड़ी क्षति है। वह व्यापक रूप से प्रशंसनीय संगीत उस्ताद थे। मेरी शोक संवेदनाए।”